Svježe Meso

Franklin Clinton pretražuje klaonicu Raven

Michaelova vila (Kraj)

## Zadatci

•Pronađi Michaela (Franklin)•Spasi Michaela (Franklin)

•Pobjegni iz klaonice (Franklin/Michael)

## Uvjeti Za Neuspjeh

Igrač ubijenIgrač uhićen

Igrač ne može naći Michaela na vrijeme

Vraćena sposobnost igranja kao Michael

*"Moj prijatelj Ron je upoznao te Kineske seronje, izvorno iz Yangshana u Kini. Imali smo neke nesuglasice i oni su greškom pomislili da je Michael ljudsko biće i kidnapirali ga."*

—Trevor Phillips objašnjava Michaelovu otmicu Franklinu Clintonu.

**Svježe Meso** (Eng. **Fresh Meat**) je misija u Grand Theft Autu 5 koju protagonist Franklin Clinton izvršava neovisno. Drugi protagonist Michael De Santa je igriv u kasnijem dijelu misije dok se treći protagonist Trevor Phillips pojavljuje u uvodnoj cutscene sekvenci.

## Opis

Nakon završetka misije Spakirani Auti, Franklin kontaktira Lestera Cresta kako bi ga ispitao o Michaelovom navodnom nestanku. Dvojac zaključuje da je Michael otet te Lester upijeva pratiti signal njegovog telefona, koji ukazuje da je Michael nedavno bio u Sjevernom Yanktonu ali da je trenutno u Los Santosu. Lester predlaže Franklinu da se sastane sa Trevorom i ispita ga o mogućim informacijama koje bi vodile do Michaela. Franklin pristaje te Lester naziva Trevora i traži ga da se nađe sa Franklinom kraj njegovog starog doma u Strawberryju.

Po dolasku onamo, Trevor se čini još živčaniji nego inače, što je pokazano kroz to da prvo viče na Franklinovu tetku te se onda snažno uvrijedi kada se Franklin nasmije njegovom propalom pokušaju da preskoči nisku ogradu. Franklin ga ispita o tome što se dogodilo Michaelu u Sjevernom Yanktonu na što Trevor govori da su oboje naletjeli na Wei Chengove trijade i da ne zna je li Michael pobjegao živ. Franklin mu govori da je Michael negdje u Los Santosu i da mu treba njegova pomoć da ga nađe. Trevor odbija i odlazi, usput nokautiravši člana Obitelji zato što ga je "krivo pogledao".

Kada postane jasno da će morati spašavati Michaela sam, Franklin se okreće Trackify aplikaciji koju koristi da prati signal Michaelovog telefona. Dok ga pokušava locirati, igra se prebacuje na Michaela koji je prikazan u klaonici kako visi naglavačke sa svinjske kuke i usred ispitivanja je od strane Wei Chenga koji pogrešno vjeruje da su Michael i Trevor ljubavnici. Michael mu govori da nije Trevorov "ji lao" (Gej prijatelj) u što ovaj odbija povjerovati i uključuje stroj za rezanje mesa da dokrajči Michaela kada zaključi da se Trevor neće pojaviti kako se nadao. Nakon ovoga se kontrola igre vraća na Franklina koji ima ograničeno vrijeme da pronađe Michaelovu lokaciju.

Za razliku od standardnih misija gdje je lokacija točno naznačena na mapi, igrači u ovoj misiji imaju samo osnovne smjernice i lokaciju moraju naći sami. Po dolasku u Raven klaonicu gdje Trijade drže Michaela, igrač može birati hoće li ući preko krova straga za bolju poziciju tijekom pucnjave ili uletjeti sprijeda.

Nakon što se probije kroz Trijade, Franklin pronalazi Michaela živog, ali vezanog naglavačke te na putu da i sam postane oderana, viseća lešina ukoliko Franklin ne reagira. Franklin ubija člana Trijade koji je prijetio da će ubiti Michaela tako da ga gurne u stroj za rezanje mesa i dodaje Michaelu svoj pištolj dok je igračima dana opcija da se prebace u Michaelovu perspektivu ili ostanu sa Franklinom. Ako se prebace na Michaela, igrat će kao on dok još visi naglavačke i dok još više Trijada upada u prostoriju. Jedan od njih uspijeva srušiti Franklina na pod i pokušava ga izbosti prije nego što ga Michael upuca i ubije. Nakon što su svi dodatni članovi Trijade mrtvi, Michael se oslobađa sa mesne kuke i pokazano je da trpi snažne bolove te da ima krvi po odjeći i golim dijelovima kože. Kada pobjegnu iz klaonice, dvojac pronalazi dva parkirana automobila, Coquette i Feltzer te brzo shvaćaju da su im za petama još dva člana Trijade te igrači imaju opciju ubiti dva gangstera ili uništiti drugi auto. Što god da igrač učini, Michael i Franklin eventualno stižu do Michaelove kuće gdje Michael zahvaljuje Franklinu što ga je spasio te imaju kratak razgovor prije nego što odu svatko svojim putem. Michael nakon toga odlazi u svoju kuću gdje je prikazan kako čisti krv sa svoga lica i oblači čisto odijelo.

## Zadatci

* Pronađi Michaela.–(Franklin)
* Spasi Michaela.–(Franklin)
* Pobjegni iz klaonice.–(Franklin/Michael)
* Odvezi se do Michaelove kuće.–(Franklin/Michael)

## Zadatci za Zlatnu Medalju

* Limiter Zamjene-Nemojte zamijeniti kontrolu nad likovima više od tri puta tijekom misije.
* Preciznost-Završite misiju sa pucačkom precisnosti od barem 70%
* Pucnjevi u Glavu-Ubijte barem 10 neprijatelja pucnjem u glavu.
* Brzo Spašavanje-Po dolasku u klaonicu, pronađite i spasite Michaela unutar 3 minute i 30 sekundi.
* Smisao Za Orijentaciju-Ne koristite oznake na mapi tijekom misije.

## Poslije Misije

* Poslije misije, Trevor može nazvati Weija Chenga. Ako ga ovaj nazove, Wei će mu reći da je Michael spašen, što će nanervirati Trevora.
* Trevor i Michael se više neće moći družiti zajedno osim ako igrač ne odabere Treću Opciju na kraju igre. Ako se dogodi da se Trevor i Michael sretnu na ulici, međusobno će se vrijeđati.

### Postovi na LifeInvaderu

(Michaelov LifeInvader)

* Lester Crest-"*Drago mi je čuti da te nisu pretvorili u pljeskavicu sa visokim udjelom masti. Zar ti nisam rekao da danas postoji aplikacija za sve? Sad više nećeš moći reći da ne pazim na tebe."*

## Glitchevi

Postoji česti glitch zbog kojeg se igra zamrzne kada igrač dođe pred Michaelovu kuću. Može biti ispravljen ulaženjem i izlaženjem iz auta ili ubijanjem dva gangstera koja prate igrače kada napuste klaonicu.

## Savjeti

* Igrač može lako pobjeći dvojci članova Trijade tako da raznesu jedan od automobila prije odlaska iz klaonice, što će ih zaustaviti u mjestu. Alternativno ih mogu jednostavno ubiti prije nego što uđu u auto.
* Pri pucnjavi u klaonici, igrači moraju biti oprezni i izbjegavati pokretnu traku sa oštricama. Ukoliko se Franklin nađe na traci, bit će razrezan na komade što će rezultirati krajem misije.
* Kada se igra prebaci na Michaela rano u misiji, igrači mogu pauzirati i prebaciti se na vanjski pregled mape te si označiti lokaciju klaonice. To će olakšati misiju zato što igrači neće gubiti vrijeme traženjem lokacije, ali će također rezultirati neispunjenjem zadatka za zlatnu medalju "Smisao Za Orijentaciju" (Vidi iznad).

## Jeste Li Znali?

* Većina intro sekvence misije je improvizirana zato što se Trevor spotaknuo preko ograde. Točnije, tijekom MoCap sesije za ovu misiju, Steven Ogg (Trevorov glasovni glumac i MoCap izvođač) se spotaknuo na što se Shawn Fonteno (Franklinov glasovni glumac i MoCap izvođač) počeo smijati. Ogg je improvizirao svoju uzrujanu reakciju i cijela scena je ostala u igri.
* Ako igrač upuca određene neprijatelje u ovoj misiji, oni će pasti u stroj za rezanje mesa ili, jednom prilikom, u bačvu kiseline. Kontakt sa ijednim će instantno ubiti igrača.
* Čak i ako je čovjek koji cilja u Michaela upucan u glavu, cutscene koji ga prikazuje kako pada u stroj za rezanje mesa će svjedno prikazati kako čovjek vrišti.
* Tijekom završne potjere, ako igrač uzme Coquette, iznenađujuće velik broj Dubsta terenaca će se pojavljivati u prometu i služiti kao blokade. To se ne događa kada igrač uzme Feltzer. Moguće je da po kanonu protagonisti bježe u Coquetteu, a gangsteri ih love u Feltzeru.
* Dok se igrači voze prema Michaelovoj kući poslije potjere, radio će uvijek biti okrenut na stanicu Lowdown 91.1 i pjesma "Smiling Faces Sometimes" izvođača The Undisputed Truth će uvijek svirati.
* U zadnjem cutsceneu u kojoj Michael i Franklin razgovaraju pred ulazom u Michaelovu kuću, Michaelove oči su dvije različite boje. Jedno je zeleno, a drugo crveno/smeđe.
* U next-gen verziji igrač ne može koristiti pogled iz prvog lica dok Michael visi naglavačke i puca na Trijade.
* Kad pomogne Michaelu, Franklin će mu uvijek dati Borbeni Pištolj, sve i da ga normalno nema u inventaru.
* Iz nekog razloga, kad igrač dođe do tračnica, rampe će se uvijek spustiti, što signalizira nadolazeći vlak. To znači da će igrač morati probiti rampe ili čekati da vlak prođe, što će igračima oduzeti vrijeme da spase Michaela.